cyanic-selkie/wikianc huggingface dataset:
Teater Ibsen
Teater Ibsen er et teater i Skien i Telemark. Det ble etablert i 1975 under navnet Telemark Teater, men endret navnet til Teater Ibsen i 1991. Fram til slutten av 2010 var Festiviteten i Skien fast spillested, men behovet for et mer funksjonelt teater gjorde flyttingen til nye lokaler til en realitet i begynnelsen av 2011. Fra 2011 holder teatret til i Unions gamle industrilokaler på Klosterøya i Skien. I november 2020 fikk Teater Ibsen bevilget 3 millioner kroner fra Kulturdepartementet slik at teateret kunne bygge ny prøvesal.
Teatret er et aksjeselskap, og eiere er Vestfold fylkeskommune, Telemark fylkeskommune og Skien kommune.
Teater Ibsen spiller forestillinger rettet mot barn og voksne, og ønsker å utvikle ny dramatikk i store og små formater. Teatret samarbeider med andre profesjonelle scenemiljøer, frie teatergrupper og kulturskolen i Skien. Samarbeidet er et ønske om en felles kompetanseheving på alle områder.
Ibsen Awards
1. januar 2013 flyttet Ibsen Awards inn i teatrets kontorlokaler og ble en del av Teater Ibsen.
Teatersjefer
De første årene hadde Telemark Teater ingen teatersjef; alle overordnede beslutninger ble truffet på teaterets allmannamøter. Den første ordinære teatersjefen var Jan Bull, som var sjef fra 1983 til han døde brått i 1985.
Siri Fjellvang Tobiassen
Siri Unn Fjellvang Tobiassen (født 1966 i Nordkapp kommune i Finnmark) er en norsk forfatter som debuterte med boken I Evigendt.
Etter noen år flyttet familien til Bardu i Troms før de senere flyttet til Evenes i Nordland. Tobiassen var ferdig utdannet ved Tromsø lærerhøgskole i 1993, og flyttet deretter til et fiskevær på Sørøya i Vest-Finnmark. Senere har hun jobbet som lærer i Evenes, Karlsøy og Senja. Tobiassen har mastergrad i allmenn litteraturvitenskap ved UiT og NTNU, og arbeidet en tid som lektor ved UiT før hun flyttet tilbake til Evenes. Hun er biblioteksjef på Evenes folkebibliotek, forfatter og skribent.
Rockabilly
Rockabilly er en av de eldste stilartene av rock and roll, og har sin opprinnelse tidlig på 1950-tallet i USA, særlig i sørstatene. Som en musikksjanger blander den countrymusikk med afroamerikansk rhythm and blues, noe som førte til hva som betraktes «klassisk rock and roll». Den er også beskrevet som en blanding av bluegrass og rock and roll. Begrepet «rockabilly» er i seg selv en sammensetning av «rock» (fra «rock and roll») og «hillbilly», sistnevnte en referanse til countrymusikk (som ofte ble kalt for «hillybillymusikk» på 1940- og 1950-tallet i USA) som har bidratt mye til stilen. Andre betydningsfull påvirkninger til rockabilly er western swing (en undersjanger av country), boogie-woogie, jump-blues, og elektrisk blues.
Definerende trekk i lydbildet til rockabilly er sterk rytme, spent vokal, og vanligvis bruk av båndekko (en lydeffekt ved forsinkelse). På kontrabassen slo man på strengene på en spesiell måte som kaltes «slap-back». Med tiden førte tillegg av flere instrumenter og vokalharmonier til ’utvanning’ av det opprinnelige uttrykket, gjerne forstått som gitar, kontrabass og trommer. Musikken ble i begynnelsen gjort populær av musikere og sangere som Johnny Cash, Bill Haley, Buddy Holly, Elvis Presley, Carl Perkins, Bob Luman, og Jerry Lee Lewis, men stilens innflytelse og framgang ebbet ut på 1960-tallet. På slutten av 1970-tallet og tidlig på 1980-tallet fikk rockabilly en viss renessanse. En interesse for sjangeren fortsatte inn på 2000-tallet, ofte innenfor en subkultur. Den er på 2000-tallet en nostalgisk, bevegelse, retro med en del moderne elementer, og hvor musikken er en del av kultur hvor klær og kollektiv uttrykk spiller en stor rolle. Klær i rockabilly-stil er dongrybukser med oppbrett på buksa, traktorsko, rutete skjorte, gjerne MC-jakke av skinn, og kort hår med smørfett («grease») som på 1950-tallet. Rockabilly har etterlatt seg en kulturarv, ført til en rekke undersjangre og påvirket en rekke andre musikksjangre som blant annet punkrock.
Etymologi
Etymologien av begrepet «rockabilly» er ordet «rock» i musikalskbetydning pluss et andre element abstrahert fra hillbilly. I et intervju lagret på Experience Music Project uttalte Barbara Pittman, en av de få kvinnelige sangere som spilte inn musikk ved Sun Studio og tidligere nabo av Elvis Presley, at rockabilly «var så nytt og det var så enkelt. Det var tre akkorder. 'Rockabilly' var faktisk en fornærmelse til rockere fra sørstatene på den tiden. I årenes løp har det skaffet seg litt verdighet. 'Rockabilly' var deres måte å kalle oss for 'hillbillies'.»
Et av de første anvendelsene av begrepet «rockabilly» er dokumentert den 23. juni 1956 i magasinet Billboards omtale av Ruckus Tylers «Rock Town Rock». Tre uker tidligere ble «rockabilly» benyttet i en pressemelding som beskrev Gene Vincents sang «Be-Bop-A-Lula».
Første dokumenterte bruken av ordet «rockabilly» i tittelen av sangen var i november 1956 med «Rock a Billy Gal» av Hayden Thompson, skjønt Johnny og Dorsey Burnette hadde spilt inn «Rock Billy Boogie» den 4. juli 1956. Sangen hadde blitt skrevet og framført tidligere, og den refererte til fødselen av Johnnys sønn Rocky og Dorseys sønn Billy, som begge ble født i 1953, førstefødte til begge brødrene. Sangen var en del av deres spilleplan i 1956 da de bodde i New York City og delte scene med Gene Vincent. Det er lett å forstå at publikumet i New York antok at de sang «Rockabilly Boogie», men det ville de ikke ha gjort da begrepet «hillbilly» var nedsettende, og ville ikke ha blitt benyttet av brødrene selv. Rocky Burnette, som selv ble en rockabilly-sanger, har uttalt på sitt nettsted at begrepet rockabilly ble avledet fra denne sangen. Sangen har blitt sunget av hundrevis av andre sangere siden, og det har da alltid blitt kalt for «Rockabilly Boogie».
Boogie, hillbilly-boogie og Fred Maddox' bass
Etter bluessangere som Meade Lux Lewis og Pete Johnson satte i gang en landsomfattende boogie-mani i 1938 begynte countrymusikere som Moon Mullican, The Delmore Brothers, Tennessee Ernie Ford, Speedy West, Jimmy Bryant, og Maddox-brødrene og deres søster Rose å spille inn hva som ble kjent som «hillbilly boogie», som besto av «hillbilly»-sang og instrumentering med en boogie-basslinje.
Påvirkning fra blues
Sammen med innflytelse fra country, swing og boogie, påvirket også musikere av jump-blues, som Wynonie Harris og Roy Brown, og musikere som spilte elektrisk blues, som Howlin' Wolf, Junior Parker, og Arthur Crudup, til utviklingen av rockabilly. Memphis-blues-musikeren Junior Parker og hans elektriske blues-band, Little Junior's Blue Flames, med Pat Hare på gitar, var en betydelig påvirkning på rockabilly-stilen, ikke bare Pat Hares gitarspill, men også deres sanger «Love My Baby» og «Mystery Train» i 1953. Et annet eksempel på blandingen av musikalske sjangre på første halvdel av1950-tallet er Zeb Turners innspilling februar 1953 av «Jersey Rock», med sangtekst om musikk og dans, og med gitarsolo.
Bill Monroe og bluegrass
Bill Monroe er omtalt som «gudfaren av bluegrass». Han og hans medspillere og etterfølgere utviklet en særskilt form for countrymusikk. Den kjennetegnes bl.a. ved heftige improvisasjoner og tette harmonier. Mange av Monroes sanger var bluesform, mens andre tok form av folkemusikkballader, underholdningsmusikk («parlor songs») eller vals. Bluegrass var den viktigste formen for country tidlig på 1950-tallet, og er omtalt som en del av utviklingen av rockabilly.
Honky-tonk
Honky-tonk-lydbildet som «tenderer å fokusere på arbeiderklasselivet, jevnlig med sangtekster om tragiske temaer som tapt kjærlighet, utroskap, ensomhet, alkoholisme, og selvmedlidenhet», omfattet også sanger i energisk hillbilly-boogie i raskt tempo. En del av de mer kjente musikerne som spilte inn og framførte disse sangene var The Delmore Brothers, The Maddox Brothers and Rose, Merle Travis, Hank Williams, Hank Snow, og Tennessee Ernie Ford.
Curtis Gordons «Rompin' and Stompin'» (1953) er en hillbilly-boogie i rask takt som hadde sangteksten: «Way down south where I was born / They rocked all night 'til early morn' / They start rockin' / They start rockin' an rollin'.»
Tidlige rockabilly-artister
En av de første innen sjangeren var Bill Haley, en tidligere countrysanger som på midten av 1950-tallet begynte å eksperimentere med blues og elektriske instrumenter. I 1953 ble «Crazy Man, Crazy» den første nasjonale suksess for Bill Haley og hans gruppe The Comets. I 1954 kom «Rock Around the Clock», som ble en av sjangerens aller største hits. Haley selv spilte helst gitar – supplert av medspillere på kontrabass, trommer og saxofon. «Rudy's Rock» (etter gruppens saksofonist Rudy Pompilli) regnes som sjangerens første instrumental.
Elvis Presley bidro også til at denne musikken ble populær med sine første innspillinger på Sun Records. Carl Perkins, Chuck Berry, Gene Vincent og Little Richard var andre tidlige rockabilly-sangere.
Spredning til Storbritannia
Den første engelske rockabilly-gruppen var muligens Don Lang & his Frantic Five, hvis frontfigur Don Lang (1925-1992) i 1956 gikk over fra jazz til skiffle og rockabilly. Også en annen tidlig britisk rocker, Cliff Richard, hadde en fortid som skiffle-musiker.
En avart av rockabillymusikken er å finne i den britiske teddyboy-kulturen. Teddyboys var i utgangspunktet en betegnelse på kriminelle britiske ungdomsgjenger med en lett gjenkjennelig klesstil (jakker, traktorsko og frisyre kalt ducktail). De mest kjente teddyboy-bandene er Crazy Cavan and the Rhythm Rockers (dannet 1970), Matchbox (dannet 1971) og Lou Cifer and The Hellions. Klær i rockabilly-stil er olabukser med oppbrett på buksa, traktorsko, bikerstøvler, rutet skjorte, bowlingskjorte, drape-jacket eller en MC-jakke av skinn, frisyrer a la ducktail, pompadour, teddyboy og elephantdrunk.
Ny-rockabilly og psychobilly
På 1980-tallet fikk rockabillyen en ny oppblomstring, med ny-rockabilly-bølgen. Blant de første nye rockabilly-sangerne er Robert Gordon med singlen «Red Hot» (tidligere innspilt av Billy Lee Riley på Sun Records). Denne utgivelsen åpnet dørene for band som Stray Cats, Polecats og Shakin' Stevens som alle fikk en viss suksess med rockabillymusikken på åttitallet.
Etter hvert ble det blandet inn elementer av punk i ny-rockabillyen. Denne musikalske fusjonen kalles psychobilly. Her kan nevnes band som The Meteors, Batmobile, Demented Are Go, Nekromantix, Mad Sin, Tiger Army, HorrorPops, Reverend Horton Heat og Restless.
Norsk rockabilly
Norske band innenfor sjangerne rockabilly, psychobilly og teddyboy er Teencats, Toini & The Tomcats, The Daltons, Shotgun Whalers, The Flintstones, Hot Rod T, Built For Speed, Viola Vintage & The Backstreet Cats, The Squares, The Dead Beat, Silent Majority, Mono Lake, Rex Rudi, Teddy Trigger & The Gatling Guns, Smalltown Ramblers, The Lucky Bullets, Handsome Janis & His Skranglers, Vidar Busk og The Teddybears.
Subkulturer
Blant raggare i Norge og Sverige, er rockabilly-musikk og rock 'n' roll-musikk en del av livsstilen.
Per Skjærvik
Per Kristian Skjærvik (født 16. mai 1953 på Stokkøya i Åfjord kommune) er en norsk politiker (Ap).
Han var ordfører i Rissa kommune fra 1998 til 2011. Han har også vært leder i Sør-Trøndelag arbeiderparti.
Han har vært leder for Fosen regionråd og hatt en rekke styrelederverv i flere bedrifter, blant annet som leder for konsernstyret i TrønderEnergi fra 2007 til 2021.
Per Skjærvik har tidligere jobbet i Postverket. Han er far til Rita Skjærvik.
From Dusk Till Doom
From Dusk Till Doom er det andre albumet av det norske heavy metal bandet Stonegard. Det ble utgitt på verdensbasis den 11. september 2006.
André Villa
André Visdal Villa (født 27. april 1982 på Lillehammer) er en norsk tidligere profesjonell FMX-utøver.
Villa har deltatt på toppnivå både i VM, Redbull X-Figthers og X-Games og har igjennom flere ti-år vært det som må kunne anses å være Norges beste Freestyle Motocross utøver og ble proff allerede i 2004. Han ble i tidlig alder introdusert til motorsporten via familie. Villa navnet har også tidligere vært godt kjent i Europa i forbindelse med konvensjonell Motocross. I god tid før skolealder var Villa alt utprøvd på motorsykkelen. Dette ble starten på noe som skulle ta Villa på en reise igjennom Europa og senere også resten av verden. Villa ble ofte kalt "The Spaniard from Norway" i Freestyle miljø. Dette etter at han bosatte seg i Spania for å optimalisere treningsforhold og treningstid i jakten på å bli best i sin idrett. Han bygde i den forbindelse en av verdens største FMX parker i Spania. Freestyle Motocross var på tur opp, og Villa ble etterhvert en av de man kunne regne med i frontlinjen - gjerne kjent for sin unike stil, lange kropp og enorme triks.
Villa har siden 2010 vært en del av Monster Energy. Noe som har vist seg å være et fruktbart samarbeid og har gitt Villa mulighet til å fortsatt kjøre Freestyle Motocross i en alder av 40 år. Til tross for å ha vært i sporten i en årrekke holder han fortsatt svært høyt nivå. Han er per i dag også en del av Peugeot Norge.
Selv om han har sluttet med konkurranser på elitenivå kjører han aktivt. Villa både kjører og arrangerer ekstremsportsarrangement. Villa FMX Show er et varemerke han selv har utviklet, og har hatt Freestyle Motocross show også utenfor Norge. i 2019 var Villa ansvarlig for alt MotoX relatert under X-Games Norway på Telenor Arena.
Villa er i dag samboer med Rakel Nordtømme, og bor i Trondheim, Trøndelag. De har to barn sammen.
For å nevne noen av hans meritter :
2014
3.plass X-Games Los Angeles 2014
2013
2.plass X-Pilots Guadalajara, Mexico
2.plass X-Games Brasil
Dødball
Dødball har flere betydninger:
André Villa
2011
2.plass Red Bull X-Fighters Roma
3.plass Red Bull X-Fighters Brasilia
2010
2.plass sammenlagt Red Bull X-Fighter series
Så den 4. august 2011 brakk han lårbenet under trening, også dette i Polen.
Hans personlige trener var Errol Francis. Villa er bosatt i Trondheim, men har tidligere bodd i Torrevieja, Spania samt Vågå, Norge. Han er 1,87 meter høy og veier 90 kilogram.
Naturlov
En naturlov er en sammenheng i naturen som gjelder overalt, alltid og nødvendigvis, men som logisk sett ikke hadde trengt å gjelde. Naturlover formuleres ofte som utsagn av formen «alle A er B».
Å oppdage naturlover er de nomotetiske vitenskapenes fremste mål.
Det finnes fire fundamentalkrefter som kan brukes for å beskrive fysiske lover. Det er tyngdekraft, fargekraft, elektromagnetisme og svak kjernekraft.
Fysiske lover
Fysiske lover kan filosofisk sett anses som en nødvendighet eller som en forklaring på noe som ser ut til å skje hver gang. Tilhengere av "nødvendighet" anser effektene av en naturlov som en ufravikleig egenskap, mens tilhengere av "regularitet" mener at naturlovene kun er forklaringer på hva som vanligvis skjer, og er ikke nødvendligvis en ufravikleig lov.
For at en fysisk lov skal anses som en naturlov må den i begge tilfeller oppfylle en rekke kriterer.
Tilhengere av "nødvendighet" vil også hevde at for å være en naturlov må det være en nødvendighet. "Ingen blir eldre enn x år" er ikke en naturlov fordi det påvirkes av andre forhold enn ren fysisk nødvendighet.
Fylkesvei 227 (andre betydninger)
I Norge finnes fylkesvei 227 i de følgende fylkene:
Tuba
Tuba er det største blåseinstrumentet i messing, og er det messinginstrumentet som klinger dypest. Det er også et av de instrumentene som sist ble tatt inn i symfoniorkestrene, da det ble oppfunnet i 1840 og erstattet ofikleiden på slutten av 1800-tallet. Det er vanligvis bare én tuba i et symfoniorkester, og den brukes som bass i messingseksjonen. I janitsjarkorps og brassband er det av samme grunn behov for flere tubaer i besetningen. I tradisjonelle brassband er fire tubaer idéelt (to i Ess og to i B), i janitsjarkorps varierer behovet etter besetningens størrelse.
I løpet av 1900-tallet ble de første solokonsertene skrevet, og ble etter hvert et fullverdig soloinstrument. De mest kjente konsertene for tuba og orkester er skrevet av Ralph Vaughan Williams, Edward Gregson og John Williams. Tuba finnes i tillegg både i janitsjarkorps og brassband. I brassband bruker man Ess-tuba og Bb-tuba, vanligvis to av hver. Til marsjering hender det man bruker helikon eller sousafon. Dette er tubaer spesielt utformet for marsjering. En annen besetning hvor tubaen spiller er viktig rolle er tubakvaertetten, som består av to tubaer og to eufonium. I tillegg benyttes tuba i flere typer folkemusikk (blant annet i Tyrol) og i visse typer jazz.
Tubaene som lages i dag har stemming i B, C, Ess eller F. F- og Ess-tubaer kalles gjerne basstuba, mens C- og Bb-tubaer kalles kontrabasstuba. Noen steder dukker navnet tenortuba opp; dette er det samme som eufonium.
Richard Wagner fikk konstruert en spesiell tuba kalt Wagner-tuba. Den ble laget i tenor- og bass-størrelse.
Villtulipan
Villtulipan (Tulipa sylvestris) er en viltvoksende plante i tulipanslekta med gule blomster.
Den kommer opprinnelig fra Syd- og Sentral-Europa, samt Nord-Afrika. Den hadde allerede på 1970-tallet spredd seg til sør i Sverige og Sørlandet. Den regnes som en ballastplante i Norge.
Den blomstrer normalt i slutten av mai, og har en velduftende gul stjerneformet tulipanblomst med spisse blomsterblad. Den har 10–40 cm lang stilk. De sprer seg via underjordiske utløpere fra morløken. Ved gode lysforhold blir det rikelig blomstring. I motsetning til de fleste andre tulipanarter kan villtulipanen trives i halvskygge. Den vil ha varm, veldrenert og kalkrik jord.
Villtulipan er Arendals kommuneblomst.
BAUHAUS-galan
Stockholm Bauhaus Athletics, tidligere kalt DN Galan er et årlig svensk friidrettsstevne som blir arrangert på Stockholms stadion i Stockholm. DN Galan ble grunnlagt av Sixten Borg i håp om å få Peter Snell, den olympiske mesteren på 800 og 1500 meter fra Sommer-OL 1964 i Tokyo (etter at alt var klart meldte Snell forfall til stevnet).
Historie
Et av de største øyeblikkene (sett med svenske øyner) er trolig da Patrik Sjöberg i 1987 satte sin svenske rekord på 2,42 meter i høyde. Resultatet som da var en tangering av verdensrekorden er fortsatt gjeldende europarekord.
Verdensrekorder
Det er satt tre verdensrekorder ved DN Galan:
Thomas Bjørn
Thomas Bjørn (født 18. februar 1971) er en dansk golfspiller. Han ble profesjonell i 1993, og hans resultater siden da har etablert ham som Danmarks beste golfspiller og et av de største danske sportsnavn overhodet.
I 1996 ble Bjørn den første danske vinner av en turnering på Europatouren, da han gikk av med seieren i Loch Lomond Invitational. Året etter ble han den første danske spiller til å kvalifisere seg til det europeiske laget i Ryder Cup.
Siden 1996 har Bjørns prestasjoner på Europatouren vært på et stabilt høyt nivå. Han har ligget blant de 15 beste på Europatourens pengeliste (Order of Merit) hvert år fra 1996 til 2003.
Eau Claire County
Eau Claire County er et fylke i den amerikanske delstaten Wisconsin. Det ligger i de sentrale delene av staten og grenser mot Chippewa County i nord, Clark County i øst, Jackson County i sørøst, Trempealeau County i sør, Buffalo County i sørvest Pepin County i vest og mot Dunn County i vest.
Eau Claire Countys totale areal er 1 671 km² hvorav 20 km² er vann. I 2000 hadde fylket 93 142 innbyggere og administrasjonssenteret ligger i byen Eau Claire som også er fylkets største by.
Fylket ble grunnlagt i 1856 og har fått sitt navn etter byen Eau Claire, som i sin tur er oppkalt etter elven Eau Claire River.
Kleppsuppe
Kleppsuppe (også kjent som bl.a. klubbvelling og klotevelling) er en melkesuppe med lange tradisjoner i Norge. Det finnes flere oppskrifter på suppen, gjerne med lokale variasjoner, men den kan for eksempel bestå av melk med boller (klepper) laget av byggmel, egg og salt. Kan serveres med kanel.
Summer Palace
Summer Palace (kinesisk: 颐和园, pinyin: Yíhéyuán) er en kinesisk-fransk dramafilm fra 2006 av regissøren Lou Ye. Den handler om en ung student (spilt av Hao Lei). Hun forlater sin lille hjemby nær Nord-Korea for å studere ved Pekinguniversitetet. Der blir hun intenst forelsket i og involvert med en medstudent. Året er 1989, og bakteppet er Demonstrasjonene på Den himmelske freds plass. Filmen følger de to idealistene gjennom 1990- årene og inn i 2000-årene, mens de blir desillusjonert og utvikler seg videre. Hovedpersonene følges til Wuhan, Chongqing, Berlin og Beidaihe. Deler av filmens navn henspiller på at paret ofte hadde sine stevnemøter i Sommerpalasset i Beijing.
I Folkerepublikken Kina ble filmen forbudt og de involverte sanksjonert av myndighetene.
Fylkesvei 5990
Fylkesveg 5990 går mellom Vik i Innfjorden og Berill i Rauma kommune.
Frem til 2019 hadde veien betegnelsen Fv173.
American Psycho (film)
American Psycho er en amerikansk thriller fra 2000 regissert av Mary Harron. Hovedrollen spilles av Christian Bale, mens andre sentrale roller spilles av Jared Leto, Josh Lucas, Justin Theroux, Bill Sage, Chloë Sevigny, Reese Witherspoon, Willem Dafoe og Samantha Mathis. Filmen er basert på Bret Easton Ellis' omstridte roman American Psycho fra 1991, som handler om en aksjemegler i New York som ender opp som en sadistisk seriemorder.
Filmen ble en moderat kinosuksess (sett på bakgrunn av filmens lave budsjett og dens høye aldersgrenser). Den fikk brukbar mottakelse fra filmanmelderne.
American Psycho ble omstridt i deler av verden på grunn av dens autentiske skildringer av sex og drap, samt dens moralske aspekt. Den ble forbudt for kinovisning i Tsjekkia på «moralsk grunnlag», mens den USA ble utgitt i en noe klippet kinoversjon for å oppnå en R-rating på amerikanske kinoer.
Handling
Patrick Bateman er en materiell fetisjist, en vellykket børsmegler stinn av gryn. Som ivrig statsusjeger gir han seg selv hen til en livsstil med materiell ekstravaganse, trendy restauranter og designerklær. Klær, biler, visittkort, viner og dyre boliger eksisterer kun for å gjøre inntrykk på andre i en kultur hvor det er om å gjøre å vise frem det man har, å triumfere over de andre. På overflaten en perfekt mann med et perfekt liv. Men han er også en følelsesløs, psykotisk seriemorder. Og i en verden der ingen egentlig kjenner hverandre, der venners verdi måles i penger og kokain og det ytre er alt som teller, er han det perfekte monster. Han er både den amerikanske drøm og det amerikanske mareritt i en og samme person. Parallelt med sitt perfekte ytre på dagen dyrker han på nattestid sin groteske hobby, der han tar i bruk snekkerredskaper på nye og fantasifulle måter. I ly av nattemørket mishandler og dreper han mennesker uten noen åpenbar grunn.
Filmen handler i hovedsak om den narcissistiske og psykopatiske børsmegleren Patrick Bateman i New York, men beskriver også indirekte den dekadente og overflatiske jappetida på slutten av 1980-tallet i New York.
Filmanmelderne og publikum
Filmen kan beskrives som en moderat kommersiell suksess da den innbrakte 15 millioner dollar på amerikanske kinoer og 34 millioner på verdensbasis. Dette må sees på bakgrunn av dens beskjedene budsjett og høye aldersgrenser.
Priser og nominasjoner
Filmen ble tildelt en IHG Award ved International Horror Guild for beste film og en Special Recognition ved National Board of Review (USA). Chritian Bale ble tildelt en Chlotrudis Award, mens Mary Harron og Guinevere Turner fikk en tilsvarende pris for sitt manusarbeid.
I tillegg til dette ble Christian Bale og filmens regissør, Mary Harron, begge nominert ved London Critics Circle Film Awards for henholdsvis årets beste britiske skuespiller og årets beste regissør.
Filmen oppnådde også nomineringer ved prisutdelinger som Camerimage, Empire Awards, Las Vegas Film Critics Society Awards, Online Film Critics Society Awards og Sitges - Catalonian International Film Festival.
I Norge
Filmen fikk 15 års aldersgrense i Norge med følgende begrunnelse: «I forhold til boken er voldsskildringene i filmen langt mindre eksplisitte og de ligger i hovedsak utenfor bildet. Filmen kan sees som en kritikk av et kaldt og umenneskelig forbrukersamfunn. Hovedpersonen og miljøet han ferdes i framstår som overfladisk og lett karikert og antas derfor neppe å virke tiltrekkende på yngre voksne. Filmen får derfor 15-årsgrense» (Medietilsynet, 2000).
American Psycho fikk blandet mottakelse av de norske anmelderne. VGs anmelder gav den terningkast tre og beskrev den som kjedelig. Dagbladets anmelder gav den terningkast fire og leverte følgende kommentar: «Nå lodder ikke filmen dypt, verken om tida den tar for seg eller mannsrollen. Den beskriver en ubehagelig tidsånd, men gir ikke analyser eller svar. Og selv om Chloë Sevigny og Willem Dafoe også står på rollelisten, så er dette utvilsomt Christian Bales film». DVD-arkivet gav den 9 av 10 oppnåelige.
Ashley Tisdale
Ashley Michelle Tisdale (født 2. juli 1985) er en amerikansk skuespiller og sanger. Hun er kjent for sin rolle som Maddie Fitzpatrick i serien Zack og Codys søte hotelliv som gikk på Disney Channel og som Sharpay Evans i High School Musical, High School Musical 2 og High School Musical 3: Senior Year.
Oppvekst
Tisdale ble født i Monmouth County i New Jersey, foreldrene er Lisa (født Morris) og Mike Tisdale. Hun vokste opp i et område kalt Ocean. Hennes eldre søster Jennifer Tisdale er også en skuespiller (spiller en av cheerlederjentene i High School Musical). Tisdale er jødisk og hennes mors bestefar er Arnold Morris, utvikleren av Ginsu-knivene, og hennes bestefar er også knyttet til forretningsmannen Ron Popeil.
Tisdale ble oppdaget av agenten Bill Perlman, som også er hennes nåværende agent, i en butikk da hun var kun 3 år gammel. Hun begynte å jobbe som modell i New York for modellagenturet Ford Models, ofte sammen med Lindsay Lohan og Mischa Barton. Tisdale var med på en konsert-turne i USA sammen med andre av skuespillerne mellom 30. november 2006 og 29. mai 2007.
Anne Cathrine Christiansdatter
Kong Christian beskyldte Kirsten Munk for omsorgssvikt mot barna deres, som hun skal ha kalt «tisper» og «horeunger». Anna Cathrine fikk ikke gå inn i sin mors rom, men måtte holde seg hos og spise sammen med «tjenestejentene og annet pakk», som kongen skrev. Piken måtte ta til takke med samme mat som tjenestefolkene, alt dette imot kongens uttrykkelige ordre. Anne Cathrine ble derfor sammen med sine søsken oppfostret og oppdratt på Dalum kloster hos mormoren Ellen Marsvin. Ni år gammel fulgte hun sin mormor til København der hun ble forlovet med Frands Rantzau til Rantzausholm. Han ble med tiden både riksråd, stattholder og senere Danmarks rikshovmester.
Ekteskapet ble aldri av, ettersom Rantzau i 1632 etter en fuktig kveld i lag med kongen, druknet i vollgraven på Rosenborg slott. Kongen skal nesten ha druknet selv da han forsøkte å redde svigersønnen, men skal med nød og neppe ha blitt reddet av slottets kjøkkenmester. Angivelig døde Anne Cathrine av sorg. Hun døde iallfall året etter.
Anne Cathrine er gravlagt i krypten i Birgittes kapell i Roskilde domkirke, sammen med to av sine yngre søsken som døde som små.
Lou Ye
Lou Ye (kinesisk: 娄烨, pinyin: Lóu Yè, født 1965 i Shanghai i Kina) er en kinesisk filmregissør. Han ble utdannet ved Beijing filmakademi. Hans første film var fra 1993, (Weekend Lover), men den ble ikke satt opp før i 1995. Han fikk internasjonal berømmelse med sin andre film, Suzhou River. I 2006 kom Summer Palace, som handler om et ungt studentpar i Beijing under og etter Tiananmendemonstrasjonene i 1989. Filmen ble forbudt, og Lou Ye ble nektet å produsere nye filmer for fem år som straff.
Idrettslaget Stjørdals-Blink
Idrettslaget Stjørdals-Blink er et idrettslag på Stjørdalshalsen i Stjørdal kommune i Trøndelag.
Idrettslaget ble stiftet i 1956 ved sammenslutningen av Stjørdal idrettslag (tidligere Stjørdal arbeideridrettslag) og Idrettslaget Blink.
Historie
Idrettslaget Stjørdalsguten gikk i 1957 også inn i Stjørdals-Blink. I 1959 vedtok Stjørdal skilag å gå inn i Stjørdals-Blink.
Stjørdals-Blink har avdelinger for badminton, fotball, håndball, volleyball, friidrett, hurtigløp på skøyter, orientering, skiidrett, sykkel, svømming og turn.
Stjørdals-Blink er tilknyttet Trøndelag idrettskrets og Norges Idrettsforbund.
Tusen strålende soler
Temaet i boka er kvinner i islam med spesielt fokus på Afghanistan, Hosseinis hjemland. Boka handler om to kvinner – Mariam og Laila – som i løpet av handlingen føres sammen.
Idrettslaget Stjørdals-Blink
Fotball
Fotballaget hadde Øverlands Minde som hjemmebane fra 1958. Nye Blinkbanen ble åpnet i 2012 og ble benyttet frem til M.U.S Stadion Sandskogan sto ferdig til seriestart i 2020.
Tusen strålende soler
Columbia Pictures eier filmrettighetene til boka, men produksjonen har enda ikke begynt. Steven Zaillian skriver for tiden manuset til filmen.
Idrettslaget Stjørdals-Blink
Fotball
Herrelaget i fotball rykket opp til Obos-ligaen etter seieren i 2. divisjon i 2019. Klubben har tidligere vært i 1. divisjon, men rykket ned til 2. divisjon i 1994. Fra 2022 er Snorre Lillebo hovedtrener.
Tusen strålende soler
Handlingsreferat
I utkanten av Herat bor Mariam sammen med sin forbitrede mor, Nana, i en bortgjemt hytte. Som et resultat av en utenomekteskapelig forhold mellom moren hennes og Jalil, en velstående lokal forretningsmann, bor familien utenfor byen for å unngå å konfrontere Jalils tre koner og ni legitime barn. Nana misliker Jalil for hans mishandling av henne og hans holdning til Mariam, som han besøker hver torsdag. På hennes femtende bursdag ber Mariam faren om å ta henne med for å se Pinocchio på en kino han eier, og introdusere henne for alle søsknene hennes. Jalil lover å gjøre det, men når han ikke kommer for å hente henne reiser Mariam til Herat selv - mot morens ønske.
Idrettslaget Stjørdals-Blink
Spillerstall
Oppdatert 7. juni 2023.
Tusen strålende soler
Handlingsreferat
Mariam finner veien til farens hjem, hvor hun ikke får komme inn. Hun får også beskjed om at faren er bortreist i forbindelse med forretningsreise. Etter å ha tilbrakt natten på gaten, klarer Mariam å komme seg inn og oppdager at Jalil faktisk er hjemme. Men når Mariam endelig kommer hjem til moren sin, oppdager hun at moren hennes har begått selvmord. Mariam blir midlertidig boende hos Jalil, men blir raskt giftet bort til Rasheed - en skomaker fra Kabul som er tretti år eldre enn henne. De flytter deretter til Kabul. Rasheed er i utgangspunktet snill mot Mariam. Men etter at hun blir gravid og aborterer flere ganger, blir forholdet deres problematisk. Rasheed blir stadig mer voldelig mot Miriam, på grunn av hennes manglende evne til å føde ham en sønn.
Idrettslaget Stjørdals-Blink
Støtteapparat
• Odd-Karl Stangnes (Hovedtrener)
Tusen strålende soler
Handlingsreferat
I mellomtiden vokser Mariams unge nabo Laila opp sammen med faren sin, Hakim, en lærer. Men hun bekymrer seg for moren sin, Fariba, som opplever dårlig psykiske problemer etter at hennes to sønner døde når de slåss for Mujahideen mot sovjeterne. Laila er nær venn med Tariq, en lokal pashtunsk gutt med ett bein. Etter hvert som de blir eldre, utvikler det seg en romanse mellom dem. Når Afghanistan går inn i borgerkrig og Kabul blir bombardert av rakett-angrep, bestemmer Tariqs familie seg for å forlate byen. Laila og Tariq har sex før han reiser sin vei. Kort tid senere bestemmer Lailas familie seg også å forlate byen. Men en rakett treffer hjemmet deres, dreper Hakim og Fariba og skader Laila - som deretter blir tatt inn av Mariam og Rasheed.
Idrettslaget Stjørdals-Blink
Støtteapparat
•  Ole Petter Meland (Assistenttrener)
Tusen strålende soler
Handlingsreferat
Mens Laila kommer seg etter skadene, uttrykker Rasheed romantisk interesse for henne - til Mariams forferdelse. Laila får også beskjed om at Tariq og hans familie døde underveis til Pakistan. Etter å ha oppdaget at hun er gravid med Tariqs barn, samtykker Laila i å gifte seg med Rasheed for å beskytte seg selv og babyen hennes - som Rasheed tror er hans. Når hun føder en datter, Aziza, avviser Rasheed dem fordi barnet er en jente. Mariam, som opprinnelig var kald og fiendtlig mot Laila, kommer nærmere hverandre når de begge blir utsatt for overgrep av Rasheed. De to kvnnene blir snart fortrolige og formulerer en plan for å stikke av fra Rasheed og forlate Kabul. De blir imidlertid oppdaget, og hardt straffet av Rasheed.
Idrettslaget Stjørdals-Blink
Støtteapparat
•  Bjarne Kristoffersen (Assistenttrener)
Sørmarkmus
Sørmarkmusa (Microtus arvalis) er en nær slektning av markmus og fjellmarkmus. Den finnes ikke i Norge. Tidligere trodde man at arten fantes på Svalbard, men i 1990 ble det klart at musene som lever der, er østmarkmus (Microtus levis). Den samme forvekslingen hadde for øvrig også skjedd i Finland.
Idrettslaget Stjørdals-Blink
Støtteapparat
•  Simen Raaen Sandmæl (Assistenttrener)
Sørmarkmus
Sørmarkmus og østmarkmus er et eksempel på kryptiske arter. De er så like at de ikke kan skilles fra hverandre på utseendet, men sædcellene er ulike, og sørmarkmus har 46 kromosomer, mens østmarkmus har 54.
Idrettslaget Stjørdals-Blink
Støtteapparat
•  Johannes Stokke (Keepertrener)
Tusen strålende soler
Handlingsreferat
Taliban kommer til makten i Kabul, og innfører harde regler for lokalbefolkningen - noe som også innskrenker kvinners rettigheter alvorlig. Laila blir tvunget til å føde en sønn, Zalmai, via et keisersnitt uten narkose. Laila og Mariam sliter med å oppdra Zalmai, som Rasheed elsker og favoriserer fremfor Aziza. Under en tørke brenner verkstedet til Rasheed ned, og han blir tvunget til å finne seg andre jobber. På grunn av mangel på mat velger Rasheed å sende Aziza til et barnehjem. Laila blir utsatt for juling fra Taliban, når hun blir oppdaget i å reise på egen hånd for å besøke Aziza etter at Rasheed nekter å reise sammen med henne som hennes verge.
Tariq dukker opp i familiens hjem og gjenforenes med Laila, som får vite at Rasheed tidligere hadde hyret en mann for å feilaktig påstå at Tariq var blitt drept slik at Laila ville gå med på å gifte seg med Rasheed. Når Rasheed kommer hjem fra jobb, informerer Zalmai om at Laila hadde en mannlig besøkende. Mistenksom overfor Laila og Tariqs forhold, og mistenker at han er Azizas virkelige far, forsøker Rasheed å kvele Laila. Mariam griper inn og slår Rasheed med en spade - noe som dreper ham. Hun ber Laila og Tariq reise sin vei sammen med Aziza og Zalmai, og tilstår overfor Taliban å ha drept Rasheed - som hun blir offentlig henrettet for.
Idrettslaget Stjørdals-Blink
Støtteapparat
•  Terje Næss Kjøsnes (Fysisk trener)
Metternich (adelsslekt)
Familien Metternich var en utbredt adelsfamilie fra Rheinland, som blant annet var opphav til en rekke biskoper og erkebiskoper. En kjent representant for familien var den østerrikske statsmannen Klemens von Metternich.
Per Amdam
Per Amdam (født 16. februar 1921 i Molde, død 7. desember 1986 i Oslo) var en norsk filolog (dr.philos.). Han regnes som Norges fremste Bjørnson-kjenner.
Han var lektor ved Molde gymnas og foreleste ved Distriktshøyskolen i Møre og Romsdal. Amdam skrev en rekke bøker og avhandlinger. I mange år var han formann for Bjørnsonforbundet, som i 2003 gikk inn i Bjørnstjerne Bjørnson-Akademiet. Han tok sin doktorgrad på Bjørnson; og hans biografi om ham, Kunstneren og samfunnsmennesket (1993) er en av de viktigste biografiene om nasjonaldikteren. Boken Den unge Bjørnson ga Amdam lisensiat-graden i filologi (som den første i Norge).
Turnering
Det var et fåtall turneringer i de skandinaviske landene, mens mange turneringer er kjent fra land på det europeiske kontinentet og noen i Storbritannia. Fra noen turneringer finnes opptegnelser av deltakernes navn og avbildninger av deres våpenskjold i våpenruller.
Per Amdam
Amdam var kjent som pedagog og vitenskapsmann. Han medvirket til opprettelsen av Teateret Vårt i Molde. Per Amdams veg i Molde er oppkalt etter ham, og Molde videregående skole deler årlig ut Amdamprisen til den eleven som har utmerket seg best innen hans fagområder: estetiske fag, sosialt engasjement, og med særlig vekt på årets beste særemne i norsk. Amdam har fått en byste etter seg, laget av Ola Stavseng. Han ble i desember 1986 utnevnt til ridder av 1. klasse av St. Olavs orden for sitt virke.
Turnering
Etter middelalderen arrangerte også noen fyrster turneringer til hest med deltakerne dekorert med motiver fra våpenskjold eller med andre symbolske figurer.
Girl (The Beatles’ sang)
«Girl» er en britisk sang med melodi og tekst av John Lennon og Paul McCartney, basert på en original idé av Lennon. Den ble offisielt kreditert Lennon/McCartney. Sangen ble først utgitt 3. desember 1965 på albumet Rubber Soul.
Turnering
Behovet for å ha lettkjennelige farger og figurer på draktene til deltakerne i ridderturneringene, antas å ha vært en medvirkende årsak til utviklingen av heraldikken.
Heraldisk litteratur
Girl (The Beatles’ sang)
«Girl» var den siste fullstendige sangen som ble spilt inn til det albumet i Abbey Road Studios, 11. november 1965. Produsent var George Martin.
Historie
Sangteksten beskriver ei jente som sangeren elsker, men med forutanelser: «She's the kind of girl who puts you down/When friends are there, you feel a fool».
Et refreng, som blir sunget av Lennon, backer broene, mens McCartney og George Harrison gjentatte ganger synger «tit-tit-tit-tit-tit» (pupp-pupp-pupp-pup-pupp). De skulle egentlig ha sunget «dit-dit-dit-dit-dit», men bestemte seg for å synge det andre i stedet som en vits.
Det gikk rykter om at den dype pusten i refrenget symboliserte det å ta en lang inhalering av en marijuana-joint.
Ifølge McCartney skrev han linjene: «Was she told when she was young that pain would lead to pleasure» og «That a man must break his back to earn his day of leisure». , men i et intervju med magasinet Rolling Stone i 1970 hevdet John Lennon at denne tekstlinjen var et spark til den romersk-katolske kirke.
I november 1977 planla Capitol Records en amerikansk utgivelse av Girl med You're Going to Lose That Girl på B-siden på single (Capitol 4506). Den skulle ledsage utgivelsen av Love Songs, en samleplate som inneholdt begge disse sangene. Singleutgivelsen ble imidlertid kansellert. The Beatles fremførte aldri «Girl» offentlig i konsert sammenheng.
Norsk versjon
Jan Ø. Nielsen har skrevet en norsk tekst. På norsk bærer den tittelen «Gutter».
Listeplassering
Versjonen med St. Louis Union havnet på den britiske singlelisten 15. januar 1966 og lå der i ti uker med nummer elleve som høyeste plassering.
Stongafjelltunnelen
Trafikkutvikling
Årsdøgntrafikken i tunnelen siden 2014.
Codex Leningradensis
Codex Leningradensis, eller leningradkodeksen som vi kan kalle den på norsk, er et av de eldste manuskriptene som finnes over hele Det gamle testamente. Manuskriptet er datert til år 1008 og er trolig skrevet i Kairo. Manuskriptet er skrevet på hebraisk, gjort i såkalt Tiberias masoretisk tekst som brukes i Tanákh.
Trolig er Codex Aleppo opphavet til leningradkodeksen og således eldre (kanskje fra 920-tallet) enn denne, men deler av aleppokodeksen har vært savnet siden 1947. Det gjør leningradkodeksen til det eldste eksisterende manuskript som inneholder hele Det gamle testamente. Som sådan er det viktig i all kristen og jødisk religionsforskning.
Originalen befinner seg i Saltykov-Shchedrin (Nasjonalbiblioteket i Russland) i St. Petersburg, der det har blitt oppbevart siden midten av 1800-tallet. Man tror at det opprinnelig ble skrevet i Kairo.
Petronilla av Aquitaine
Petronilla av Aquitaine (født ca. 1125, død 1193) var datter av Vilhelm X av Aquitaine og Aénor de Châtellerault. Hun var søster av Eleanor av Aquitaine, som var dronning av Frankrike og deretter England. Hun ble varierende kalt for Alix (Aelith på oksitansk) og Petronilla – hun ble referert til som Alix etter hennes ekteskap mens Petronilla synes å ha vært hennes navn i barndommen (hun ble referert til som Petronilla i hennes fars testamente).
Petronilla fulgte sin søster til det franske hoff hvor møtte den godt gifte grev Raoul I av Vermandois, en fetter av hennes svoger Ludvig VII av Frankrike. Han fornektet sin hustru og giftet seg med Petronilla, og de ble deretter bannlyst av paven. Pave Innocent II lovte å løfte bannlysningen, men gikk tilbake på sitt løfte i 1143. Fiendskap og strid spredte seg, og kong Ludvig VII skaffet seg vanære ved å brenne byen Vitry. Til slutt døde paven og hans etterfølger Celestinus II løftet bannlysningen ved kirkerådet i Reims i 1144. Imidlertid ble Petronilla og greve Raoul I skilt i 1151, og han giftet seg på nytt året etter.
Petronilla var et medlem av det franske hoff og var et fast følge med sis søster Eleanora mens hun var fengslet av sin ektemann kong Henrik II i England og Wales. Etter at Henrik II døde ble Eleanora satt fri og Petronilla planla å reise til Frankrike. Nedtegnelser om Petronilla etter 1189 er knappe. Det er antatt at hun fikk en feber på hennes reise fra England og til Frankrike og døde tidlig i 1190 før hun kom til havn. Sammen hadde Raoul I og Petronilla tre barn:
Sommerpalasset
Sommerpalasset eller Yiheyuan (kinesisk: 颐和园, pinyin: Yíhéyuán; «den bevarte harmonis have») er et palass i Beijing i Kina.
Sommerpalasset domineres av høyden Langt liv (60 meter høy) og Kunmingsjøen. Slottet med dets parker utgjør et område på 2,9 km², hvorav tre fjerdedeler er vann. Bygningene opptar et areal på 70 000 m², og består av en mengde palasser, hager og andre arkitektoniske strukturer i antikk stil.
Historie
I området hadde det helt siden 1153 vært en have som keiserhoffet gjerne trakk seg tilbake til i de fuktige og hete sommermåneder. Denne haven, kalt Den klart perlende have, ble ombygd og utvidet av Qianlong-keiseren fra 1751. Frem til 1764 hadde han benyttet en samlet sum på 4,8 millioner taeler sølv. Sommerpalasset ble hans gave til sin mors sekstiårsdag.
Håndverkere gav haven dens arkitektoniske stil inspirert av forskjellige palasser i Kina. Kunmingsjøen ble til ved å utvide et eksisterede vannområde så det skulle ligne på Den vestre sjø i Hangzhou. Sommerpalasset har lidd sterkt under to militære angrep.
Det første var i forbindelse med det anglofranske gjengjeldelsesangrepet på Beijing under annen opiumskrig. Fra den 17. til 18. oktober ble sommerpalasset, og likeså dets østlige pendant det gamle sommerpalasset plyndret og ødelagt av soldatene, og deretter brent på ordre fra invasjonsstyrkenes leder lord Elgin – offisielt som et straffetiltak mot Kina, men vel samtidig for at sporene etter det voldsomme og ville skadeverket skulle tildekkes.
Fotografen Felice Beato, som fulgte troppene, hadde dokumentert palassanleggene fotografisk mellom 6. og 16. oktober slik at man for ettertiden har en god forestilling over hvordan det gamle anlegget så ut.
Det ble brukt 30 millioner tael sølv på å renovere og utbygge slottet ytterligere. Deler av summen var egentlig samlet inn beregnet på den nordkinesiske flåte, beiyangflåten, uten at omfunksjoneringen kan sies å ha hatt noe å gjøre med denne flåtens nederlag under krigen mot japanerne 1894/95.
Denne utbyggingen av Sommerpalasset var ferdig i 1895. Enkekeiserinnen tok i bruk Hallen for glede og langt liv for seg selv. Den var blitt bygd under Qianlong-keiseren. Opprinnelig hadde den to etasjer, men den ble ødelagt av de vestlige soldatene i 1860, og gjenoppbygd i noe annen form.
En av de andre mange hallene i Sommerpalasset ble benyttet som fengsel for en av de siste Qing-keiserne. Det var her enkekeiserinnen Cixi internerte Guangxu-keiseren under hundredagersreformen i 1898. Hans smakfullt utstyrte og vakkert utsmykkede gemakker er tildels gjenskapt.
Sommerpalasset ble også grundig herjet for annen gang i sluttfasen av bokseropprøret, av åttenasjonsalliansens styrker i 1900. Det overlevde og var gjenoppbygd i 1902.
I 1908 ble Sommerpalasset stengt av Guangxu-keiserens enke. Men i 1924 ble det åpnet igjen, og gjort tilgjengelig for almenheten. Til å begynne med var imidlertid inngangspengene så høye at bare velstående kunne tillate seg et besøk.
I desember 1998 ble Sommerpalasset oppført på UNESCOs Verdensarvliste.
Buebro
Buebro er en bro hvor selve buen er hovedbæresystemet. Buen kan være plassert over, under eller delvis over, delvis under brobanen.
Om konstruksjonen
En buebro holdes oppe ved at dens egenvekt og last ledes gjennom buen mot fundamentene, istedenfor å ledes rett ned. Materialene må derfor tåle stort trykk. Fundamentene som endene trykker mot må være solid og stabilt forankret til fjell eller til en annen massiv konstruksjon. Noen av disse brotypene er kombinert med kassebro eller platebro, og hvor selve buen tar hovedspennet. Enkelte kan ha flere buer etter hverandre.
Historie
Steinbuer var oppfunnet så langt tilbake som 2500 år f.Kr., omtrent under Induskulturen. Steinbuene ble utviklet til å bli broer av romerne, mange av disse konstruksjonene finnes ennå i dag.
Etter romertiden var det kineserne som tok seg mest av utviklingen av buebroer.
Steinbuebroer og murverksbuebroer
Steinhvelvbroer tåler en del vertikale trykkrefter og litt skjærkrefter, men tåler derimot lite eller ingenting av spenninger i form av horisontale krefter. Derfor utformes slike broer slik at de bestandig står under trykk, i den grad dette er mulig. Steinen i slike broer blir ofte lagt slik at den smaleste og lengste delen av steinen følger buen, vekten vil så forplante seg langs buen og ned mot fundamentene. Og jo mer vekt (vertikale trykkrefter) broen blir belastet med, jo sterkere vil selve konstruksjonen bli.
For alle steinbygde buebroer av eldre dato var kronesteinene de viktigste. De satt øverst, var kileformet, låste konstruksjonen og tok belastningen fra begge sider. Satt disse skjevt, kunne hele buen rase sammen. Kronesteinene som satt ytterst var ofte utstyrt med et skjoldmerke (ikke sjelden: riksvåpenet) eller kongemonogram og årstall.
Samme prinsipp benyttes under bygging av murverksbroer. De tradisjonelle murverksbuene er vanligvis holdbare. Men det er relativt dyrt å bygge dem. De krever mye materialer samtidig som fundamentene må grundig fundamenteres. I tillegg vil arbeidskostnadene bli høye.
Moderne buebroer
De fleste buebroer i dag lages i materialene betong, stål, tre eller som samvirkebruer.
I buebroer hvor selve buen bærer hele lasten av broen, er det ekstremt viktig at buen er fundamentert godt nok på begge sider. Dersom fundamentene forflytter seg, er det meget sannsynlig at midten av broen begynner å sprekke opp eller hele broen vil rase ned. Derfor må slike bruer generelt fundamenteres i godt fjell.
Jerry Siegel
Jerome «Jerry» Siegel (født 17. oktober 1914 i Cleveland i Ohio, død 28. januar 1996 i Los Angeles i California), som også skrev under pseudonymer som Joe Carter, Jerry Ess og Herbert S. Fine, var sammen med Joe Shuster en av skaperne av figuren Supermann, den første mest kjente av de store tegneserie-superheltene i det 20. århundre. Han står også bak figurene Slam Bradley og Doctor Occult (begge med Shuster) og superhelten The Spectre (med Bernard Baily) som alle fortsatt opptrer i forlaget DC Comics' tegneserier.